מספר השאלון :007281

### תורה שבעל-פה ומשפט עברי

 **בחינת מתכונת**

 **הוראות לנבחנ/ת:**

א. משך הבחינה: שעתיים וחצי

ב. מבנה השאלון ומפתח ההערכה : בשאלון זה שתי יחידות

 יחידה ראשונה - "משפט ויושר"

 יחידה שניה - "דברים שבינו לבינה"

 בכל יחידה שני פרקים :

 פרק ראשון - שאלות על סוגיה נתונה - 40 נקודות

 פרק שני **-** שאלות קצרות - 10 נקודות

 \_\_\_\_\_\_\_\_\_\_\_

 סה"כ : 50 נקודות ליחידה

ג. חומר עזר מותר בשימוש : אין

ד. הוראות מיוחדות : (1) אל תעתיקו את השאלה, אלא רשמו את מספרה בלבד.

 (2) התרכזו בנושא שימו לב לכתב, לכתיב ולפיסוק.

**ב ה צ ל ח ה**

**יחידה ראשונה - "משפט ויושר"** (50 נקודות)

ביחידה זו יש לענות על שאלות בפרק הראשון ובפרק השני, לפי ההוראות בכל פרק.

**פרק ראשון - שאלות על סוגיה נתונה** (40 נקודות)

בחר באחת מהסוגיות א-ב שבנספח, וענה על שש השאלות הנוגעות לסוגיה שבחרת.

סוגיה א':

**משנה, כתובות, פרק י"ב משניות א'-ב'; +תלמוד בבלי**, **מסכת כתובות**, **דף ק"ג עמוד א'**

1. הקטע לקוח מהתלמוד הבבלי. מה ידוע לך על תלמוד זה? מאיזו מסכת לקוח הטקסט? מאיזה סדר? במה עוסק סדר זה? איזו מסכת נוספת נמצאת בסדר זה? (6 נקודות)

2 . "פסקה עמו שיזון את ביתה חמש שנים"

1. מה התנאי שקבעה האישה לנישואין? (2 נקודות)
2. האם שני בעלים יכולים להתחלק בסכום המזונות? הוכיחי תשובתך בעזרת הנספח (2 נקודות)
3. "הפקחים היו כותבים".

מה עשו הפקחים במקרה שלפנינו? (2 נקודות)

3. א. מה היה ההסכם המקורי בין השוכר למשכיר? (2 נקודות)

 ב. מי רצה לשנות את ההסכם? (2 נקודות)

 ג. מדוע רצה לשנות את ההסכם? (2 נקודות)

 ד.איזה הסכם חדש ביקש שיתקיים? (2 נקודות)

4. "סבר רבינא למימר היינו מתניתין"

א. מהו פירוש המילה 'מתניתין'? (2 נקודות)

ב. מה סבר רבינא? (2 נקודות)

ג. רב עוירא התנגד לדעתו של רבינא. כיצד נימק את התנגדותו? (3 נקודות)

5. "ולא אמרן אלא [...] כופין אותו על מידת סדום".

 א. באיזה תנאי יהיה אפשר לשנות את ההסכם שבן השוכר למשכיר? (3 נקודות)

 ב. לראובן יש מונית והוא משכיר אותה לשמעון. במקום לשלם דמי שכירות שמעון מסיע את ראובן לכל מקום שמבקש. ראובן קנה מכונית נוספת והוא מבקש מעכשיו ששמעון ישלם לו במקום להסיע אותו.

מה לדעתך יאמר רבינא על בקשתו של דוד? מה יאמר עוירא? נמקי! (5 נקודות)

6. שאלת מיומנות והבנה-

בפסק דין רוקר נ' סולמון הובא בפני בית המשפט העליון ערעור על מקרה שבו אחד הדיירים בבית משותף, בנה על שטח משותף כדי להרחיב את דירתו. (השטח לא נוצל ע"י הדיירים האחרים ולא נעשה בו שימוש כלשהו ואיש לא יכול היה לנצלו, למעט אותו דייר).

הבנייה נעשתה בהיתר וברשות העיריה והרשויות המוסמכות והשכן הבונה אף פיצה את שאר השכנים ע"י בניית מחסנים לבניין.

הבניה נעשתה אומנם ברישיון אך ללא קבלת הסכמת הדיירים האחרים.

הדיירים האחרים דרשו לחייב את הדייר הבונה להרוס את ההרחבה ולהשיב את המצב לקדמותו, ואילו הדייר הבונה דרש להשאיר את הבניה ולהסתפק בפיצוי שנתן לדייקים האחרים.

בפסק הדין של בית של בית המשפט העליון נתגלעה מחלוקת בין שני שופטים.

השופט אנגלרד (בדעת מיעוט)כתב:

"דומה כי הפיתרון של מתן פיצויים, במקום הריסה, תואם גם את גישת המשפט העברי במסגרת העיקרון "כופין על מידת סדום". אמנם, יש כאן חסר מסוים בשימוש הבעלים ברכוש המשותף אך לאור נכונותו של ה"נהנה" לשלם עבור השימוש ברכוש המשותף, נראה כי הריסת המבנה בנסיבות המקרה תיחשב כמידת סדום, שיש בה אולי גם יסוד של "בל תשחית".

1. הסבירי את טענת השופט יצחק אנגלרד תוך שימוש במושג 'כופין על מידת סדום'. (על מי רוצה השופט לכפות, מה הוא רוצה לכפות ומדוע?)

לעומתו גרס השופט יעקב טירקל (בדעת הרוב):

"אין בכלל זה (של כופין על מידת סדום( כוח כדי לעקור מצוות לא תעשה שבתורה. הלא מקרא מפורש הוא: 'לא תסיג גבול רעך אשר גבלו ראשונים בנחלתך אשר תנחל בארץ'... והלא כבר נאמר: 'לא תגזול'... מכאן, שאין אוחזים בכלל של 'כופין על מידת סדום' כדי להכשיר מעשה של עקירת גבול וגזילת קרקע".

1. הסבירי מדוע פוסל השופט טירקל את טענת 'כופין על מידת סדום' במקרה זה.

סוגיה ב':

**תלמוד בבלי, גיטין, דף לז' ע"ב**

אם בחרת בסוגיה זו ענה על שאלות 7-12

7. הקטע לקוח מהתלמוד הבבלי. מה ידוע לך על תלמוד זה? מאיזו מסכת לקוח הטקסט? מאיזה סדר? במה עוסק סדר זה? איזו מסכת נוספת נמצאת בסדר זה? (6 נקודות)

8. מתי מתחילה חובת שמיטת כספים? (2 נקודות)

9. "**תנן התם: המחזיר חוב לחברו... שנאמר: 'וזה דבר השמִטה' ".**

א. מה בא לציין המונח "תנן", המופיע בתחילת המשפט? (2 נקודות)

ב. מי חייב לומר "משמט אני", ומדוע עליו לומר כך? (4 נקודות)

ג. מי אומר "אף על פי כן"? הסבר מדוע הוא אומר זאת. (4 נקודות)

ד. מה למדו חכמים מהפסוק "וזה דבר השמִטה"? היעזר ברש"י.( 4 נקודות)

10. א. נדב לווה מעופר 1000 ש"ח בַּשנה שלפני שנת השמיטה. כעבור שלוש שנים רצה נדב להחזיר לעופר את ההלוואה. האם החזרת החוב על ידי נדב היא חובה או רשות? נמק את תשובתך. (4 נקודות)

 ב. מהו יחסם של החכמים למעשה של נדב?

11. "**איתיביה אביי..."**

ירון פגש את יוסי בשנה שלאחר שנת השמיטה ואמר לו: "הנה 1500 ש"ח שאני חייב לך מלפני שלוש שנים, ובזה אני מחזיר לך את החוב".דברי ירון אינם תואמים את דעת אביי בסוגיה. נסח משפט שֶירון יכול לומר ליוסי, שיתאים לדעת אביי בסוגיה. (5 נקודות)

12. שאלת מיומנות והבנה-

"איסור הריבית הוא מבין אותן המצוות – כגון שבת, שמיטה יובל - שתכליתן לשמש עדות ואות זיכרון לשלטונו של הקב"ה על העולם ועל ישראל... וזה גם טעם איסור ריבית, ה' ציווה אותנו לוותר על זכות המלווה לקבל ריבית מן הלווה על מנת שבקיום מצווה זו נודה ונכריז שהוא אדון ושליט על כל נכסי המיטלטלין שלנו." (פירוש רש"ר הירש על התורה שמות כב, כד.)

1. לפי דברי הרש"ר הירש, מדוע קיימת מצוות שמיטה?
2. לאור דברי הרש"ר הירש, מדוע לדעתך כוללת שנת השמיטה גם מצווה של שמיטת כספים?

**פרק שני - שאלות קצרות מהיחידה "משפט ויושר"** (10 נקודות)

ענו על אחת מהשאלות 14-13

**13.**  הסבירי את המושגים הבאים, ותני דוגמא לכל מושג על פי סוגיה אחת שלמדת.

א. מידת חסידות . ( 5 נקודות )

ב. לפנים משורת הדין . (5 נקודות )

**14.**





נספח סוגיה א'

**משנה, כתובות, פרק י"ב משניות א'-ב'; \***

**תלמוד בבלי**, **מסכת כתובות**, **דף ק"ג עמוד א'** (כופין על מידת סדום)

הנושא את האשה, ופסקה עמו כדי שיזון את בתה חמש שנים - חייב לזונה חמש שנים. נשאת לאחר, ופסקה עמו כדי שיזון את בתה חמש שנים - חייב לזונה חמש שנים. לא יאמר הראשון: 'לכשתבא אצלי, אזונה', אלא מוליך לה מזונותיה למקום שהיא אמה. וכן לא יאמרו שניהם: 'הרי אנו זנין אותה כאחד', אלא אחד זנה ואחד נותן לה דמי מזונות.

[...] הפקחים היו כותבים: על מנת שאזון את בתך חמש שנים, כל זמן שאת עמי.

"לא יאמרו שניהם וכו'". ההוא גברא דאוגר ליה ריחיא לחבריה לטחינה, לסוף איעתר, זבין ריחיא וחמרא. אמר ליה: עד האידנא - הוה טחיננא גבך, השתא - הב לי אגרא. אמר ליה: מיטחן טחיננא לך. סבר רבינא למימר: היינו מתניתין, לא יאמרו שניהם "הרי אנו זנין אותה כאחד" אלא אחד זנה ואחד נותן לה דמי מזונות. אמר ליה רב עוירא: מי דמי? התם - חד כריסא אית לה, תרתי כריסתא לית לה. הכא - מצי אמר ליה: טחון וזבין, טחון ואותיב. ולא אמרן אלא דלית ליה טחינא לריחיא, אבל אית ליה טחינא לריחיא - כגון זו כופין אותו על מדת סדום.

נספח סוגיה ב'

